ayámuttarā́tsaṃyádvasuríti yajño vā́ uttarāttadyattamā́hottarādítyuttarataúpacāro hi yajñó 'tha yátsaṃyádvasurityā́ha yajñaṃ hí saṃyantī́tīdaṃ vasvíti tásya tā́rkṣyaścā́riṣṭanemiśca senānīgrāmaṇyā̀víti śāradau tā́vr̥tū́viśvā́cī ca ghr̥tā́cī cāpsarásāvíti díkcopadiśā céti ha s māha mā́hitthirvédiśca tu te srúkca védirevá viśvā́cī srúgghr̥tācyā́po hetirvā́taḥ práhetirityā́po haivā́tra hetirvā́taḥ práhetirato hyèvòṣṇo vātyátaḥ śītastébhyo námo astvíti tásyokto bándhuḥ